Ego, Odo, filius ducis Burgundię, omnibus tam presentibus quam futuris notifico et testificor quod cum quidam controversia vertebatur inter monachos de Maceriis et Templarios de la Chapelle, et homines de la Chapelle, de tribus territoriis, videlicet de territorio des Hasteex, de territorio de la Forest Reynayn, et de quarta parte territorii Magnę Curine; que tria territoria predicti homines de la Chapelle tali consuetudine et tali usualitate calumpniabantur, quod cum terra eorumdem territorium excoleretur, redditis terciis monachis de Maceriis, illi prefati homines eadem territoria possent vendere et invadiare, et filias maritare, et ad libitum suum facere. Quibus ita calumpniantibus monachi de Maceriis contradicebant, et vim et injuriam sibi a prefatis hominibus de la Chapelle inferri asserentes; totum territorium des Hasteex et totum territorium de la Forest Reynayn, et similiter quartam partem totius territorii Magnę Curine sui juris esse libere omni usualitate remota, affirmabant; et mihi et patri meo multociens de tanta injuria et de dampno quod incurrebant idem monachi proclationem faciebant. Idcirco controversiam illam sopire et fine debito terminare curavi; facto namque in curia patris mei, Hugonis scilicet, ducis Burgundię, antequam iter Ierosolimatanum aggrederetur, judicio et post recessum ejus in curia mea declarato et persecuto eodem judicio, memorata controversia intantum declarata est et examinata; quod cognita veritate apud Divionem in curia mea predicta terra monachis de Maceriis adjudicata est et libere reddita et quam pretaxati homines de la Chapelle male et injuste possederant; quicquid monachi de Maceriis pro illa controversia expenderant vel perdiderant ab eisdem hominibus de la Chapelle esse persolvendum monachis est judicatum. Ut autem discordia ista in perpetuum sit sopita et terminata, impressione sigilli mei presentem cartulam muniri precepi. Acta sunt hęc anno ab incarnatione Domini M°C° nonagesimo. Hujus rei testes sunt isti: frater Guido, tunc abbas Maceriensis; Willelmus, Nicholaus, Tecelinus, monachi de Maceriis, Pontius cellerarius Cisterciensis, Stephanus de Monte Sancti Johannis, Aymo dominus Marrignei, Guido de Marrigneio, Renerius de Chastelus, Renaudus de Verneto, Humbertus de Porta, Hugo de Chasuel, Leobaudus Jeremie, Guiardus li Bessors, Gui li Bessors, nepos ejus, Renaudus, vicarius Edue, Huo de Aspres, Petrus, tunc prepositus Chaignei, Alnufus serjant et plures alii.